钦定古今图书集成/明伦汇编/官常典/第758卷 > 石士凤
## 钦定古今图书集成/明伦汇编/官常典/第758卷 > 石士凤

按《武进县志》：士凤，邑之市人也。贫无妻子，略识字。闻
变，市酒脯祭其先，拜且哭。哭已，邀邻人与痛饮竟日。
是夜赴忠义祠池中死。先是士凤未死时，自剪纸为
位，大书曰：“明布衣石士凤之位”，潜置忠义祠中。又先以三金予其邻鬻棺者，曰：“世乱吾无用此，姑寄汝家。”
士凤死，遂取棺以殓。